জুননু রাইনের কবিতায় রয়েছে অনুরূপ অভিনব শব্দাবলীর চিত্রময় পঙ্ক্তি বা তার ভগ্নাংশ। এগুলো তার শৈল্পিক চিন্তার প্রাকরনিক ফসল, যা অন্যত্র দেখা যায় না। এসবের মধ্যেই তার কবিতা আপন বৈশিষ্ট্যে পরিস্ফুট- একজন তরুণ কবির জন্য অবশ্যই যা শ্লাঘার বা তৃপ্তির বিষয়। এ ধরনের অভিনবত্ব ভিন্ন চরিত্রে আমরা জীবনানন্দ দাশের কবিতায় দেখি, কখনও রৌদ্রের সঙ্গে, বিপন্ন বিস্ময়, ধারালো কুয়াশায় এজাতীয় শৈল্পিক শব্দাবলী প্রগাঢ় ভাঁড়ারে।